গার্হস্থ্য মামলা নিয়ে ঐতিহাসিক রায় সুপ্রিম কোর্টের

ওয়েবডেস্ক: প্রতিটি বধূ নির্যাতনের মিথ্যা অভিযোগের বিপরীতে শতাধিক প্রকৃত গার্হস্থ্য নিষ্ঠুরতার মামলা (Domestic Case) আছে। মন্তব্য সুপ্রিম কোর্টের (Supreme Court)। ভারতীয় ফৌজদারি আইনের (Indian Penal Code)  ৪৯৮-ক ধারা এবং ২০২৩ সালের ভারতীয় ন্যায় সংহিতার (Indian Code of Justice) ৮৪ ধারার সাংবিধানিক বৈধতা চ্যালেঞ্জ করে হওয়া মামলা খারিজ করে সুপ্রিম কোর্ট জানাল, এই আইনি ব্যবস্থার কিছু অপব্যবহারের জন্য তা সম্পূর্ণ বাতিল করা যায় না।

এই আইনের অপব্যবহারের দিক সম্পর্কে আদালত সম্পূর্ণ ওয়াকিবহাল। তার মাত্রাও বৃদ্ধি পাচ্ছে। কিন্তু মনে রাখতে হবে, প্রতিটি মিথ্যা অভিযোগের বিপরীতে এমন শতাধিক ঘটনা ঘটছে, যেখানে ওই ধারার কারণে ক্ষতিগ্রস্ত বিচার ও সুরক্ষা পাচ্ছেন। কিছু অবিবেচক ব্যক্তি এই সুরক্ষা ব্যবস্থার বাঁধনকে ক্ষতিগ্রস্ত করছে। মন্তব্য আদালতের।

আরও পড়ুন: পহেলগাঁও হামলার ঘটনায় এবার পর্যটকদের সতর্ক করল আমেরিকা

সামাজিক বাস্তবতা সম্পর্কে সাংবিধানিক আদালতকে সর্বদাই সতর্ক ও সচেতন থাকতে হয়। কারণ বিবাহের ক্ষেত্রে পণ চাওয়া ও দেওয়ার ব্যবস্থা এখনও বহাল। এমন বহু অন্যায় ঘটনার তথ্য সামনে আসে না। আর সেই কারণেই  ৪৯৮ ক ধারা বহাল থাকার দাবিকে আরও জোরদার করে। কারণ সবচেয়ে দুর্বল একটি শ্রেণিকে সুরক্ষা দেওয়ার স্বার্থেই ওই আইনি ব্যবস্থা তৈরি হয়। অভিমত সহ মামলা খারিজ।

উল্লেখ্য, বৈবাহিক সম্পর্কে যুক্ত সব পক্ষের স্বার্থ সমান ভাবে সুরক্ষিত রাখা, এই আইন অনুযায়ী ব্যবস্থা গ্রহণের আগে বাধ্যতামূলক তদন্ত করা, এবং মিথ্যা অভিযোগের ক্ষেত্রে অভিযুক্তপক্ষকে সুরক্ষা দেওয়ার দাবিতে মামলা।

দেখুন অন্য খবর: